Diari Oficial de la Generalitat Valenciana


Sumari del DOGV 5822, del 06-08-2008 (2008/8774)

Informació pública de l'acord de resolució de l'adjudicació de la programació de l'actuació integrada del Respirall.
--------------------------------------------------------------------------------------------------------------------

### Dades del document

Número de DOGV
:   5822

Data del DOGV
:   06-08-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/8774


Data del document
:   11-07-2008

Organisme emissor
:   Ajuntament d'Alzira

Tipus de document
:   Informació Pública

Descriptors 

:   * Alzira
    * administració local
    * pla d'urbanisme
    * contracte d'obres
    * licitació
    * obres públiques

Informació pública de l'acord de resolució de l'adjudicació de la programació de l'actuació integrada del Respirall. [2008/8774]  
El Ple de l'Ajuntament d'Alzira, en sessió celebrada el dia 28 de maig de 2008, va acordar.  
Primer. Resoldre l'adjudicació de la programació de l'actuació integrada del Respirall a l'agent públic urbanitzador Hisactín, SL, per incompliment culpable de les seues obligacions contractuals conforme a les consideracions anteriorment efectuades; i aprovant la proposta de liquidació del contracte elaborada pels Servicis Tècnics Municipals en el seu informe de data 21 de maig de 2008 i actualitzada segons informe de la Intervenció Municipal de 21 de maig de 2008.  
Segon. Procedir a la confiscació de la fiança depositada per l'agent públic urbanitzador que ascendix a la quantitat de 326.884,74 euros.  
Tercer. Iniciar expedient per a determinar els danys i perjuís ocasionats per l'agent urbanitzador a fi de l'exigència de les corresponents responsabilitats.  
Quart. Declarar que la cancel·lació del programa que implica l'elaboració del corresponent informe en què s'establisquen les possibilitats edificatòries de les parcel·les incloses en l'àmbit de l'actuació integrada fins en tant es resolga una nova programació dels terrenys.  
Quint. Requerir del Departament d'Urbanisme tant l'emissió de l'informe que fa referència l'epígraf anterior, com la confecció d'un compte de regularització de pagaments -a partir de les dades que subministre la Intervenció Municipal- a fi d'establir els saldos creditors i deutors de cada parcel·la respecte de la liquidació del contracte.  
Sext. Sol·licitar al Departament d'Urbanisme que es procedisca a l'elaboració d'un informe sobre la conveniència d'iniciar una nova programació dels terrenys amb pronunciament sobre l'àmbit, condicions econòmiques i obres a efectuar en la nova actuació integrada que es delimite, en particular determinar quins terrenys, en els que donat l'estat avançat d'edificació, puga siga possible concloure-les en el règim propi d'actuacions aïllades.  
Sèptim. Procedir a la liquidació de la programació cancel·lada amb la corresponent regularització de les quotes d'urbanització.  
Octau. Notificar el present acord a l'urbanitzador, a l'avalista, a l'Associació de Propietaris del Respirall, a la Supervisió Tècnica Municipal i a la Intervenció Municipal.  
Nové. Publicar en el Diari Oficial de la Comunitat Valenciana.  
Este acte posa fi a la via administrativa i contra ell es podrà interposar recurs potestatiu de reposició davant del mateix òrgan que l'adoptà, en el termini d'un mes comptat des de l'endemà de la recepció de la notificació o la publicació del present anunci; igualment pot impugnar-se directament davant dels jutjats contenciosos administratius de la ciutat de València, en el termini de dos mesos comptats des de l'endemà a aquell en què reba la notificació de l'acord o la publicació del present anunci, sense perjuí que pot exercitar qualsevol altra acció que estime procedent.  
Alzira, 11 de juliol de 2008.- L'alcaldessa: Elena Mª Bastidas Bono.